लोक ब’रें थमां खाद्य-आपूर्ति दी सरकारी दकान दी मंग करै दे न ब हुनै तक्कर कोई बी कार्यवाई नेईं होई पाई ऐ। उत्थै गै आम ग्रांएं आङर गलियां-नालियां पक्कियां ते होईयां न ब केई म्हल्लें च अजैं बी हालत मती खस्ता बनी दी ऐ। ग्रां दे सतपाल सिंह, सुखदेव सिंह, देस राज मताबक जित्थै नेताएं दी अनदिक्खी ते भेदभाव दे कारण एह् स्थिति ऐ तां उत्थै गै किश मकामी लोकें दा गैर जिम्मेदाराना व्यवहार बी इस सब दा जिम्मेवार ऐ जेह्‌ड़े जागृत होने दे थाह्‌र उप्पर सब किश अपने आप होने दे इंतजार च जीवन गजारा दे न।